Λαβίνια

Η Λαβίνια ήταν στην Ρωμαϊκή μυθολογία η τελευταία σύζυγος του θρυλικού Αινεία, γονείς της ήταν ο βασιλιάς Λατίνος και η Αμάτα.
Η Λαβίνια ήταν μοναδικό παιδί των γονέων της, πολλοί επιφανείς άντρες ήθελαν να την παντρευτούν με την ελπίδα να διαδεχτούν τον πατέρα της στον θρόνο των Λατίνων.Βιργίλιος, Αινειάδα, Βιβλίο 7, Γραμμές 70-74 Ο υποψήφιος μνηστήρας της έγινε τελικά με την εύνοια της μητέρας της ο Τούρνος βασιλιάς των Ρούτουλων.Βιργίλιος, Αινειάδα, Βιβλίο 7, Γραμμή 75 Ο Βιργίλιος γράφει στην Αινειάδα ότι ο θεός Φαύνος προειδοποίησε σε ένα προφητικό όνειρο τον πατέρα της ότι ο σύζυγος της Λαβίνιας δεν θα είναι Λατίνος.Βιργίλιος, Αινειάδα, Βιβλίο 7, Γραμμές 96-101

Η Λαβίνια περιγράφεται στο Βιβλίο 7 της Αινειάδας (Γραμμές 69-83), μπαίνει με τον πατέρα της στο ιερό και τα μαλλιά της αρπάζουν φωτιά, ένας οιωνός τότε προειδοποίησε ότι θα έχει λαμπρό μέλλον.Βιργίλιος, Αινειάδα, Βιβλίο 7, Γραμμές 94-104 Ο Αινείας έστειλε λίγο αργότερα απεσταλμένους με δώρα στον πατέρα της, ο Λατίνος τον αναγνώρισε αμέσως σαν υποψήφιο γαμπρό της.Βιργίλιος, Αινειάδα, Βιβλίο 7, Γραμμές 363-370 Ο Αινείας έδωσε το όνομα στην αρχαία πόλη του Λαβινίου προς τιμή της συζύγου του.Τίτος Λίβιος, "Ιστορία της Ρώμης", Βιβλίο 1, 1.11
Σύμφωνα με μερικές πηγές γιος του Αινεία και της Λαβίνιας ήταν ο Σίλβιος που έγινε βασιλιάς στην Άλμπα Λόνγκα.Διονύσιος ο Αλικαρνασσεύς, «Ρωμαϊκή Αρχαιολογία», Βιβλίο 1, Κεφ.70 Ο Τίτος Λίβιος γράφει ότι γιος τους ήταν ο Ασκάνιος που βασίλευσε με την κηδεμονία της μητέρας του όσο ήταν ανήλικος, ο Σίλβιος ήταν γιος του Ασκάνιου σύμφωνα με τον Λίβιο.Τίτος Λίβιος, "Ιστορία της Ρώμης", Βιβλίο 1, 1.11-1.3.1Τίτος Λίβιος, "Ιστορία της Ρώμης", Βιβλίο 1, 3.7
Η Ούρσουλα Λε Γκoυίν στο μυθιστόρημα της "Λαβίνια" (2008) περιγράφει την σχέση της με τον Αινεία δίνοντας έμφαση στην ζωή των θυγατέρων των βασιλέων στην αρχαία Ιταλία. Η Λαβίνια έχει τον ρόλο αφηγητή σε πρώτο πρόσωπο με πλήρη επίγνωση ότι χωρίς την Αινειάδα του Βιργίλιου δεν θα ήταν γνωστή τα σύγχρονα χρόνια.

Παραπομπές


Πηγές
Βιργίλιος, Αινειάδα, Βιβλίο 7
Τίτος Λίβιος, "Ιστορία της Ρώμης", Βιβλίο 1
Διονύσιος ο Αλικαρνασσεύς, «Ρωμαϊκή Αρχαιολογία», Βιβλίο 1

Κατηγορία:Ρωμαϊκή μυθολογία